**קונטרס**

# ביכורי נתנאל

**על מגילת אסתר**

**קונטרס**

## ביכורי נתנאל

**על מגילת אסתר**

**חיברתיו וערכתיו בחמלת ה' עלי**

**נתנאל** בן לאאמו"ר ר' בועז שליט"א **נדב**

**פעיה"ק בני ברק**

**אדר תשפ"ג**

**מכתב ברכה ממורנו ורבינו הגה"צ ר' זונדל שטרן שליט"א**

**משגיח בישיבת ברית יעקב**

לכבוד הבחור החשוב הרב נתנאל נדב שליט"א נהנתי מאוד לקרוא את החידושיםוביאורים הנחמדים על מגילת אסתר שמה שאתה חידשת ומה ששמעת מראש הישיבהשליט"א ורבני הישיבה שליט"א וראויים להתפיסם ויה"ר שתעלה במעלות התורהותחדש חידושים טובים ותצליח בכל אשר תעשה.

הכותב וחותם למען התורה יצחק זונדל שטרן.

**דברי ברכה מהגה"צ ר' ברוך מרדכי רוט שליט"א**

**ניסן פ"ג**

**כבוד ידידי האברך החשוב הרב נתנאל נדב שליט"א**

**הריני בזה להכיר טובה וברכה להגאון המחבר על חידושי התורה המיוחדיםבעריבותם בבהירותם ובעמקותם על כל מגילת אסתר. ואף ניכרת עדינותלבך מתוך דברי התורה עצמם.**

**עברתי על חלקים מחידושי התורה ושמחתי מאד לראות כי שקיעותך בלימודהתורה הקדושה יחד עם עבודת ה' טהורה ממשיכה ביתר שאת, כאשרזכרנו ימים מקדם בעת לימודך בישיבה הקדושה "ברית יעקב" אשר הייתלמופת בהתמדה ובביקוש החכמה בבחינת "אורח חיים למעלה למשכיל".**

**אברך מקרב לב אוהב את המחבר שליט"א, כי ימשיך ויחבר חיבורים נוספיםמאירי עינים בבחינת מעלין בקודש, להגדיל תורה ולהאדירה. ותזכה לרובנחת וקדושה ולכל מילי דמיטב.**

**בברכת התורה ולומדיה**

**ברוך מרדכי רוט**

**אקדמות מילין**

**אודה** ה' מאד בפי ובתוך רבים אהללנו, ברוך שהחיינו וקיימנו והגיענו לזמן הזה, וזיכני לשבתבאוהלה של תורה ולעלות ולהתעלות בתורתו הקדושה, ועל אשר זיכני לכתוב ולהוציא אתחידושי התורה על מגילת אסתר, שלמדתי בצוותא עם מו"ר ראש הישיבה ר' **יואל טולדנו**שליט"א, ומה ששמעתי במשך השנים משאר **רבני הישיבה** שליט"א, ועלה על ליבי לעלותאותם על הכתב למען ישמרו ימים רבים, וזאת למדתי מרבותי אשר עודדו אותנו לעלות את מהשאנו לומדים על הכתב.

**נס פורים**

**איתא** בגמ' מגילה (יב ע"א) "שאלו תלמידיו את רשב"י מפני מה נתחייבו שונאיהן של ישראלכליה אמר להם אמרו אתם אמרו לו מפני שנהנו מסעודתו של אותו רשע, ובשיר השירים רבה

(פרשה ז, פס' ח', אות א') "רבי שמעון אמר על שאכלו מתבשיל הגויים".

**וצריך** להבין חומרת העניין שמפני שנהנו בסעודת אחשורוש נגזרה עליהם גזירה נוראה שכזו"להשמיד להרוג ולאבד את כל היהודים". ובחז"ל משמע שהיתה הסעודה כשרה למהדרין,וא"כ מה היתה התביעה על השתתפותם בה.

**וביותר** קשה שמשמע שמלבד הענין של האכילה מסעודת אחשורוש, לא מצינו שהיו בני דורושל מרדכי רשעים, ואדרבה חז"ל בשהש"ר (שם) אמרו "אימתי נעקר יצר עבודת כוכבים רביבנייה אמר אלו מרדכי ואסתר, והוכיחו מהפסוק "שק ואפר יוצע לרבים" רובן של אותו הדורצדיקים היו".

**וביאור** הדברים ששייך מצב שההנהגה המעשית של חיי היום יום תהיה כהלכה, אבל הרגשתהשיייכות היא בעולמו של אחשורוש. ההתעניינות בכל הנעשה בחברה הגויית הסובבת,מושכת את הלב להיות קשור לשם, ומי שלבו נמצא בחברת הגויים, נפרד הוא מהקב"ה. הרצוןלחיות חיי מצוות, ובאותה העת להנות מסעודת אחשורוש, מעמידה מחיצת ברזל בין הקב"הלכלל ישראל. משל לאדם שאומרים לו שבנו סוגר את הגמ' בשעה שתים עשרה בלילה ואח"כהולך להסתובב ברחוב יפו…. עצם המחשבה והשקפת העולם, שלהכיר ולהנות מהעולםהאחר, אינה עומדת בסתירה לדביקות של תורה ומצוות, היא הסיבה המרכזית לגזירת כליה.

מי שנהנה מסעודת הגויים, אינו שייך למקור חיים של הקב"ה, ועליו נגזר "להשמיד ולהרוג".

**הנה** זאת יש לו לדעת לכל איש הישראלי, שכל מאורעות החיים ותהפוכותיהן אינם אלא המשךותוצאה מהנעשה בעולמות העליונים, והכל תלוי מלמעלה, הן הצרות והייסורים, והן הישועותוהניסים, הכל מכוון ומונהג בידי מעלה, ולפיכך כשרוצה אדם להיגאל מצרותיו ולהינצל מיסוריויש לו לפנות אל בורא עולם שיצילהו וירפאו ויעזרהו, ואל לו לחשוב שכאן בעולם הזה יוכל לסדרעניניו וצרכיו ע"י השתדלות אצל בני תמותה ובשר ודם, משום שהכל מונהג ומושפע ממנויתברך שמו, הן הצרות והסבל והן הניסים והישועות וכנ"ל.

**ומסר** זה נלמד מקריאת המגילה שאין אנו קורין בה רק את נס הצלת היהודים ופרשת גדולתמרדכי, אלא המגילה מתחילה מגדולת אחשורוש והמן ומחשבתם הרעה אשר רצו להרוגולאבד את כל היהודים מנער ועד זקן טף ונשים ביום אחד, ורק לאחמ"כ מתואר במגילה סיפורנס ההצלה והישועה של עמ"י, ללמדך שהכל מלמעלה הן הטוב והן הרע.

**ומכאן** עלינו להתבונן בתולדות עם ישראל, שאע"פ שלפעמים נראה הדבר שהשגחת הקב"ההיא בדרך הטבע, אבל אם נתבונן יפה נראה שזה למעלה מן הטבע. כמו באסתר אע"פ שנראהשההצלה היתה בדרך הטבע, אבל באמת היה כאן הסתר פנים, היינו השגחת השי"ת במסוהשל טבע. שכבר נתבאר שאין עם ישראל עומד תחת המזל, אלא אנו נחלת השי"ת ממלכתכהנים וגוי קדוש, ואילו היה הקב"ה עוזב אותנו רגע אחד היינו כלים. כמו שנאמר רגע אחדאעלה בקרבך וכליתיך, ומפרש התרגום: רגע אחד אסלק שכינתי ממך והשמדתיך, כי אי אפשרלהם לישראל לעמוד בלי השגחתו יתברך, וזהו שנאמר בתורה ואמר ביום ההוא על כי אין אלהבקרבי מצאוני הרעות. וזו תביעה מישראל. שבאמת לא יתכן כלל דבר זה שהקב"ה יסלקשכינתו. והראיה כשאמרו ישראל היש ה' בקרבנו אם אין, מיד בא עמלק ממרחק של ד' מאותפרסה, וזהו הענין של הזכירה, לזכור תמיד שאין עם ישראל יכול להיות בלי השגחת הקב"האפילו רגע אחד.

**וכמו"כ** מצינו במצוות סיפור יציאת מצרים בליל ט"ו בניסן שצריך להיות בצורה של מתחילבגנות ומסיים בשבח שבתוך ההודאה על גאולתנו ופדות נפשנו צריכים אנו להזכיר גם אתהסבל והשיעבוד שהשתעבדו בו אבותינו למען נדע שהכל מאיתו יתברך וע"י זה נדע שאין לנולפנות ולבקש אלא אליו יתברך שמו וממנו להתחנן שיפסקו הצרות והיסורים והחולאים, וכמושאמר רבינו הבית הלוי זצ"ל שאין מטרת הצרות והיסורים שבאים על האדם אלא לקרבולהשי"ת ע"י שיאמין בו שבידו לפדותו ולהצילו ולכן ישפוך שיח לפניו, וזה אינו אלא מתוך הכרהאמיתית שהכל בידו יתברך ואין הענינים נפתרים ומסתדרים בזה העולם, אלא הכל מסתדרונגזר למעלה ומה שנעשה בעוה"ז אינו אלא תוצאה למה שנגזר למעלה.

**וכפי** שהוכיח מרן הגרי"ז הלוי מלש' הפסוק במלחמת יעקב עם שרו של עשיו[[1]](#footnote-1), שאמר המלאךליעקב "כי שרית עם אלהים ועם אנשים ותוכל" ופירש"י "ועם אנשים" לבן ועשיו, והק' הרבזצ"ל דהיכי מפרש"י דעם אנשים היינו לבן ועשיו, והא עדיין לא פגש יעקב את עשיו וכ"ש שלאנלחם עימו וניצחו, אלא פירש הרב דכתוב כאן דאין הענינים נחתכים בזה העולם כי אםבעולמות העליונים ומאחר שכבר נלחם יעקב עם שרו של עשיו וניצחו, אזי פשוט וודאי הואשינצח יעקב את עשיו במלחמתו בעולם הזה.

**ונקודה** זו ידעה אסתר המלכה כשהוצרכה לפעול לבטל את מחשבת המן בן המדתא האגגיצורר היהודים כדאיתא במגילה "ותוסף אסתר ותדבר לפני המלך ותפול לפני רגליו ותבךותתחנן לו" והא קיי"ל שכל מקום שכ' במגילה "המלך" סתם ולא כתוב "המלך אחשורוש"הכוונה היא למלכו של עולם ולפניו בכתה אסתר והתחננה שתתבטל הגזירה, שידעה אסתרשאחשורוש והמן אינם אלא בובות שפועלים לפי מה שנגזר למעלה וזהו המסר שצריכים אנוללמוד בשומענו את קריאת המגילה ביום הפורים.

**ואנו** צריכים ללמוד לקח מן המגילה לענין המדות הטובות והרעות, שהמן הרשע אנו למדיםשאל ירדוף אדם אחר הכבוד והתאוה, שבגלל תאותו ביקש לעקור אומה שלימה, ולכן נעקר מןהעולם. ורמז יש בתורה שאסור לילך אחר התאוה, 'המן העץ אשר ציויתיך לבלתי אכול ממנואכלת', שגם שם היתה התאוה סיבה למיתה.

**והמוסר** השני אנו למדים מאסתר המלכה, שאע"פ שהיתה אשת מלך נשארה נאמנה לעמהודתה, והשתדלה להושיע לישראל רק בהשגחת השי"ת בהצנע לכת, ולא ברעש ובכח. וכאןהיה הנס מלובש בטבע. וזהו ענין של הסתרת פנים.

**וממרדכי** למדת שיש לו לאדם להיות נאמן לעמו בכל המצבים, שהרי מרדכי עלה לגדולה והיהנוהג בצדקתו כמו קודם. ולכן נקרא מר דרור, שהבשמים נותנים ריח בכל מקום שנמצאים. וזהוהענין שאמרו חז"ל, מרדכי מן התורה מניין, שאמר מר דרור.

**ועוד** רמז יש כאן, מר דרור, כשם שהבשמים כותשים אותם, וככל שכותשים אותם נותנים ריחיותר טוב, כך היה מרדכי, עם כל היסורים והתלאות שעברו עליו, נשאר צדיק כשהיה ועודהוסיף על צדקותו.

**ובהזדמנות** זו יש לי להודות למורי ורבי ראש הישיבה ר' **יואל טולדנו** שליט"א על אשר למדנובצוותא מגילת אסתר, ולמורי ורבי ר' **שמואל טולדנו** שליט"א ולכל שאר רבני הישיבה שליט"אעל אשר טורחים יומם וליל למען כל בחורי הישיבה אשר יעלו במעלות התורה והיראה, יה"רשימלא ה' כל משאלות ליבכם לטובה מתוך בריאות ושמחה כל ימיכם, אכי"ר.

**ובעיקר** יש לי להודות להורי היקרים לאבי מורי הרב **בועז** שליט"א ולאימי מורתי מרת **איילת**תח"י על אשר עומדים לצידי בכל עת ובכל זמן, ועל אשר החדירו בי שעיקר החיים הוא להיותשקוע באוהלה של התורה הקדושה, יזכם הקב"ה להמשיך לראות נחת מכל יוצאי חלציהםמתוך בריאות ושמחה, וימלא כל משאלות ליבם לטובה אכי"ר.

**ואחרונה** חביבה אשת חיל עטרת בעלה **מוריה** תח"י מנשים באוהל תבורך העומדת לימינישאוכל לישב ולעמול בתורה הקדושה בלא שום טירדא, ישלם ה' פעלה ותהי משכורתה שלימהמעם ה', ויה"ר שנזכה יחד לגדל ולחנך את ילדנו לתורה ומצוות, לחופה ומעשים טובים,שתולים בבית ה', עוסקים בתורה ובמצוות, ובמעשים טובים, ולראות בשמחת בניהםובנותיהם, ולא תמוש התורה מפינו ומפי זרעינו, וזרע זרעינו עד עולם אכי"ר.

**ואחתום** בתפילה תחינה ובקשה, לפני בוראי מלך העולם, שאזכה להוסיף ולשבת ולשקוד עלדלתי התורה והיראה, ביתר שאת וביתר עוז,ואזכה שיקויים בי " שבתי בבית ה' כל ימי חיילחזות בנועם ה' ולבקר בהיכלו", ושנהיה אנחנו וצאצאינו וצאצאי עמך בית ישראל כולנו יודעישמך ולומדי תורתך לשמה, ויה"ר שלא תצא תקלה מתחת ידי ויתקבלו הדברים בבי מדרשא,וכשם שזיכני הקב"ה לכתוב חיבור זה, כך יזכני הקב"ה להוציא עוד חיבורים בתורתנוהקדושה, ויתן לי כוחות גוף ונפש וס"ד להמשיך לעובדו בלב שלם מתוך בריאות ומנוחת הנפש,ושנזכה לחזות בקימת סוכת דוד הנופלת, בבנין שלם ובביאת משיח צדקנו בבא"ס.

**נתנאל** בן לאאמו"ר ר' בועז שליט"א **נדב**

**זכור ימות עולם**

**מלכות יהויקים - מלכות בבל.**

בשנת ג' שט"ז (3316) הומלך יהויקים ע"י פרעה נכה, ושלש שנים לאחר תחילת כהונתו שליהויקים התחיל למלוך נבוכדנצר, ובשנת ג' אלפים שי"ט (3,319) הכניע נבוכדנצר את העירנינוה 19 שנים לפני החורבן.

**גלות יהויקים - גלות הילדים.**

ושנה של לאחריה ג' אלפים ש"כ (3,320) עלה נבוכדנצר והגלה את יהויקים, וי"א גם חלקמנעריו שהיו עמו, ובין השנים ש"כ – שכ"ג, היה בגלות והחזירו לא"י ומרד בו מ- שכ"ג – שכ"וובא להגלותו שוב, אך לא הספיק, כיון שביציאתו מת יהויקים, וזה היה 11 שנה קודם החורבן.

**גלות יהויכין בן יהויקים - גלות החרש והמסגר.**

בשנת ג' אלפים שכ"ז (3,327) המליך נבוכדנצר את יהויכין שהיה בנו של יהויקים, ומלך ג'חודשים, עד שאמרו יועציו מדוע אתה ממליכו גור של אריה שאביו מרד בך, ועלה עוד פעםוהגלה את יהויכין ועמו גלו עשרת אלפים איש, שלשת אלפים מיהודה ושבעת אלפים גולים היומשאר שבטי ישראל, בין הגולים היו יחזקאל הנביא, מרדכי הצדיק, דניאל, חנניה, מישאלועזריה, ועוד חכמי ישראל כמאמר המגילה "אשר הגלה" וגו', והכינוי חרש ומסגר הוא כינוילגדולי התורה, חרש - כאשר האחד פותח כולם שותקים, מסגר - הכל יושבין לפניו ולמדין.

**מלכות צדקיהו.**

צדקיהו היה בן יאשיהו המלך ונכד הנביא ירמיה מבתו חמוטל, הוא היה מלך צדיק, בשנההרביעית לכהונתו המליך אותו נבוכדנצר גם על שאר העמים אדום, מואב, עמון, צור וצידון,ומלך על ישראל י"א שנה בין השנים שכ"ז – של"ח (3,338 - 3,327), מכיון ששמע לעצת עבדיולמרוד בנבוכדנצר בניגוד לעצת ירמיהו הנביא, נענש על כך, וכן בעקבות הפרת השבועהשנשבע לנבוכדנצר שלא יגלה שראהו אוכל ארנבת חיה וחכמי ישראל הפרו לו את הנדרכדאיתא בנדרים (סה ע"א) עיי"ש, בעקבות מעשיו אלו עלה עליו נבוכדנצר בשנת 19 למלכותו,ג' אלפים של"ה וצר על ירושלים כשלש שנים של"ה - של"ח מיום עשרה בטבת ועד ט' תמוז.

**חורבן בית ראשון - גלות בבל – גדליה בן אחיקם ושארית הפליטה.**

ובשנת ג' אלפים של"ח (3,338) עלה נבוראזדאן שר הטבחים שהיה ממונה על ההריגות שלנבוכדנצר, והחריב את בית המקדש, והגלה את צדקיהו, ושחט את כל בניו לנגד עניו, ואח"כעיור את שני עניו, והושם בכלאו עד ליום מות נבוכדנצר, והשאיר נבוכדנצר את גדליהו בןאחיקם ואחרי ג' חודשים נרצח ע"י ישמעאל בן נתניה וכל העם שנשארו עמו ברחו לבבלולמקומות אחרים.

**ארץ ישראל שוממה.**

ובשנת ג' אלפים של"ח – שפ"ט (3,389- 3,338) 52 שנה היה ארץ ישראל שוממה שלא דרכהבה אדם ובהמה ונאמר בהם המקרא "והיתה ארציכם שממה"[[2]](#footnote-2).

**מות נבוכדנצר - צדקיהו יצא ממאסרו.**

נבוכדנצר מלך בעולם 45 שנה כיון שפסע ג' פסיעות לכבוד ה' ובאותה שנה יצא צדקיהוממאסרו לאחר 26 שנות מאסר ומת באותה שנה, וביחד עם שלטון בנו אויל מרודך 23 שנה,ונכדו בלשצאר שנתיים, מלכות בבל שלטה בעולם 70 שנה משנת שי"ט- שפ"ט.

**מלכות בני נבוכדנצר הרשע**

אוויל מרודך בנו מלך 23 שנה, ובלשצאר בן אוויל מרודך מלך שנתיים בלבד, בשנה שעלה אווילמרודך לשלטון, שחרר את יהויכין ממאסרו לאחר 37 שנות מאסר.

בשנת 70 למלכות משפחת נבוכדנצר (45 שנה של נבוכדנצר, 23 שנה של בנו אוויל מרודך,שנתיים של בלשצאר) הוציא בלשצאר במשתה שערך את כלי בית המקדש והציגם לראווהואמר שכיון שעברו 70 שנה וישראל לא נגאלו כנבואת הנביאים יותר לא יגאלו ישראל, אך הואטעה כי הנביא ניבא 70 שנה לחורבות ירושלים ובאותו לילה נהרג בלשצאר ע"י דריוש המדיובכך הסתיימה מלכות נבוכדנצר ובניו.

**מלכות דריוש המדי.**

בשנת ג' אלפים שפ"ט (3,389) החלה המעצמה הפרסית ששלטה בכל העולם 52 שנה, 18שנה עד שנבנה ביהמ"ק, ו-34 שנה לאחר בניתו, ונמשכה מלכותו שנה אחת, הוא היה חמיו שלכורש ובגיל 62 מלך, דהיינו נולד בזמן שכבש נבוכדנצר את ירושלים בזמן יהויקים, ולאחרשמלך שנה הוא ויתר על המלכות לטובת חתנו כורש, וי"א שאחר שנה נפטר וכורש ירשו.

**מלכות פרס - כורש.**

ואחרי דריוש המדי מלך כורש הפרסי (3 שמות היו לו ארתחשסתא, דריוש, כורש), שעלהלשלטון ונקרא בגמ' פקידה במקצת שהוא התיר לעמ"י להתחיל לבנות ביהמ"ק ובזכות זהמצה את כל האוצרות שהטמין נבוכדנצר בנהר פרת וזוהי נבואת ישעיהו 100 שנה קודם לכן עלמשיחי כורש.

**תחילת בניית בית המקדש השני והפסקתה.**

כשנתנה הרשות לבנות את ביהמ"ק עלו זרובבל עם עשרה מגדולי ישראל ובניהם מרדכי יחדעם למעלה מארבעים אלף מעמ"י כדי לבנות את ביהמ"ק, בתחילה בר"ה הועמד יסוד ביהמ"ק,ומיד הגיעו הכותים והשומרונים וביקשו לעזור ולא הסכימו להם, ומשום כך שלחו סנבלטוטוביה ושמשי הסופר בנו של המן יחד עם שאר בניו של המן מכתב שטנה לכורש שהיהודיםבונים חומה בירושלים כדי לבגוד בו, וע"י כך לא הסכים כורש שימשיכו את הבניה כמבוארבעזרא (פ"ד פס' א- כד) וזאת כיון שעדין נשארו עוד 18 שנה מגלות בבל.

**מות כורש.**

בשנת ג' אלפים שצ"ג מת כורש ולדעת רש"י (דניאל י"א, ב') מלך אחרי כורש חצי שנהארתחשסתא בן כורש ונקרא בשם קמביסי.

**מלכות אחשורוש (ג'שצ"ב – ג'ת"ו).**

בשנת שלוש למולכו עשה משתה (והוציא גם הוא כבלשצר את כלי המקדש כי חשב שהנבואהשישראל יגאלו לאחר 70 שנה לא התקיימה מכיון שלשיטתו הספירה היא מגלות בבל ולאממלכות בבל, אך גם הוא טעה מכיון שאת הספירה מונים מחורבן בית ראשון), בעקבותהמשתה והשימוש בכלי המקדש בא השטן וריקד ביניהם ואחשורוש המית את ושתי המורדת,שהיתה נינת נבוכדנצר, ולאחר 4 שנים נשא את אסתר המלכה, שהיתה אשת מרדכי היהודי -דודה (אסתר הוחבאה 4 שנים בבית מרדכי ולבסוף בחודש טבת נמצאה והובאה אל ארמוןהמלך), ומלכותו נמשכה במשך י"ד שנה. ומיד כשעלה למלוכה שלחו לאחשורוש כתב שטנהלהפסיק חידוש בניית ביהמ"ק, וכ"ז בעצת ושתי אשתו שאמרה לו בית שהרסו אבותי נבוכדנצרובלשצר, ולא נחה דעתם עד שראו אותו הרוס אתה בא לבנותו ולעשות היפך רצונם של אבותידע שענוש תיענש. וכן המן הרשע ועשרת בניו שלחו איגרת לאחשורוש להפסיק את בניית ביתהמקדש, ולכן הפסיקו להקריב קורבנות וקרבן העומר בשנים הללו, והקב"ה העניש את המןואת ושתי ואת אחשורוש על העון הזה, המן נתלה מקללת המלך כורש לפי שגרם לביטול ביתהמקדש, ושתי נהרגה ע"י אחשורוש בעצתו של המן, אחשורוש ששמע לדברי ושתי והמן מתוךיראה שמא יאבד את מלכותו נענש מידה כנגד מידה שנתקצרו ימיו ונחלקה מלכותו שבתחילהמלך על כל העולם כולו שהם רנ"ב אקלימים (קכ"ה מדינות גדולות שהיו תחת אביו כורש וירש ,ועוד קכ"ז מדינות שכבש) וח"כ מרדו בו ונשארו לו רק קכ"ז מדינות בלבד שסיבב הרקב"השישלוט עליהם בזכות אסתר שעתידה להינשא לו שהיתה מצאצאיה של שרה שחיתה קכ"זשנה, וכמו"כ עתידה היתה אסתר לילד את דריוש שבשנה השניה למלכותו צוה לבנות את ביתהמקדש.

**נס פורים**

חמש שנים אחר המלכת אסתר המלכה.

מהלך הדברים היה כך: הפלת הפור 3404, 12 למלכות אחשורוש.

נס פורים (דהיינו הניצחון במלחמה מול כל אומות העולם), 13 למלכות אחשורוש, ובשנה זוהיה משתה ושמחה ליהודים.

חגיגת נס פורים משנת 14 למלכותו, דהיינו קריאת מגילה ושאר המצוות.

פירוט הדברים: בי"ג בניסן הופל הפור, ובו הוחלט על ההשמדה שיהיה בעוד כ-11 חודש, בי"גאדר ובאותו יום נשלחו האגרות בדחיפות, עקב כך אסתר והעם צמו ביום י"ד ט"ו (בפסח) וט"ז.

ביום ט"ו עשתה אסתר משתה ראשון למלך והמן בן המדתא צורר היהודים, ולמחרת ט"ז בניסןלאחר שהרכיב המן את מרדכי על הסוס ולאחר המשתה השני תלו לעת ערב את המן על העץ,שנאמר "וישבת "המן" ממחרת הפסח", מרדכי כתב ושלח את האגרות באותה שנה בכ"גבסיון 3405, ובהם נכתב שהיהודים יכולים בפני כל אויב שיקום עליהם, נפילת המן היתה לאחרחמש שנים שהיה בתפקידו הרם והנעלה, בשנה הבאה ביום י"ג באדר גברו היהודים עלאויביהם, והרגו מהם 75,000 וקבעו את יום י"ד לשנה הבאה חג פורים לפרזים ואת יום ט"ולמוקפים חומה מימות יהושע (ורמז לדבר "כי יד על כס יה" כי ר"ת כל ישראל יד דהיינו י"דבאדר, על כס - ירושלים נחשבת לכסאו של הקב"ה, יה כלומר ט"ו באדר).

**מלכות דריוש השני**

י"א בנה של אסתר המלכה, ומלך אחרי שאחשורוש נרצח ע"י אחד מעבדיו, דריוש מלך מגיל 7במשך 36 שנים, לבסוף הובס צבאו ע"י אלכסנדר מוקדון שהיה חתנו של דריוש בשנת 3442,אך דריוש עצמו המשיך למלוך עוד 6 שנים, ואז בשנת 3448 נרצח ע"י אחד מעבדיו.

### פרק א'

**ויהי בימי אחשורוש וגו' (א', א').**

**ידוע** כל "ויהי בימי"[[3]](#footnote-3) המקרא לשון צער כדכתיב "ויהי בימי שפוט השופטים" {שהיה רעב} ,"ויהי בימי אמרפל" {מלחמת המלכים} , "ויהי בימי אחז"{ארם ופלשתים נלחמו בהם, וסגר אחזאת בתי הכנסיות ובתי המדרשות כדי שלא ילמדו את ילדיהם תורה, ואמר אם אין גדיים איןתיישים} , "ויהי בימי יהויקים"{בימיו התחילו החורבן והגלות} והכא איזה צער היה.

**והנראה** לומר הצער שהיה במגילה שלא שמעו למרדכי והלכו לסעודת אחשורוש ונהנו מןהסעודה ע"י כך נגזירה עליהם גזירה לאבדם רח"ל.

**ועוד** עיין בתרגום דביאר משום דאחשורוש ביטל בנין בית המקדש שציוה להפסיק את הבניה.

**"בימים ההם כשבת המלך וגו' (שם, ב').**

**פרש"י** שנתקיים המלכות בידו והיינו כשראה שיכול למלוך אז עשה משתה לכולם.

**ועוד** פרש"י ע"פ הגמ' שאחשורוש אמר בלשצאר טעה בחשבון ואני לא טעיתי, אעפ"כ גם הואטעה בחשבון ונענש שנהרגה ושתי.

**ונראה** ששתי הביאורים הללו חד הן שנתקיימה מלכותו, ודו"ק.

**"ובמלאות הימים האלה עשה המלך לכל העם הנמצאים בשושן הבירה" וגו' (שם, ה').**

**ויש** לדקדק בלשון הפסוק שכתב "הנמצאים בשושן הבירה" ולא כתיב שהמלך עשה משתהלעיר שושן הבירה.

**אלא** יש לומר שמרדכי אמר ליהודים שלא ללכת ולהנות מסעודתו של אחשורוש הרשע, ובכדישלא יתחייבו ללכת צריכים הם ללכת לעיר אחרת העיקר לא להיות בשושן הבירה, ורק אותםאלו שנשארו בשושן הבירה הוצרכו ללכת למשתה אחשורוש, וזהו דכתיב בקרא "הנמצאיםבשושן הבירה" שזהו אותם יהודים שלא שמעו לעצתו של מרדכי הצדיק שלא ללכת להנותמסעודתו של הרשע, אך כל אותם תלמידי חכמים ששמעו את גזירת אחשורוש ברחו מעירשושן.

**ולפי** ביאורו של מרן הגר"א קוטלר זצוק"ל (יובא להלן) "לכל העם הנמצאים בשושן" היינו העםהשתתפו בסעודת אחשורוש, אבל גדולי ישראל נמנעו מלהשתתף בה.

**וידוע** מה שאמרו **שכאשר** השתתפו עם ישראל בסעודתו של אחשורוש כמעט נגזר עליהםכליה, ולכאו' מדוע נגזר על עם ישראל כליה על מאכלות אסורות.

**וביאר** מרן הגר"א קוטלר זצוק"ל לא האכילה היתה התביעה, אדרבה, הרי עצם ההשתתפותבסעודה הייתה עליהם מכוח גזירת המלך, אלא התביעה היתה על מה "שנהנו", {דווקאההנאה מהסעודה היא הסכנה הגדולה, היות שבכוחה של הנאה מהרשעים, לגרום לכךשתחושת ההתבדלות תוסר, וההשפעה של האפיקורסות שנושבת מהישיבה עם רשעיםתשפיע לחלחל לכל הציבור כולו}, וזהו שכתוב בקרא "לכל העם הנמצאים" דווקא העםהשתתף בסעודה בניגוד לגדולי ישראל שנמנעו להשתתף בה. {חטא כזה של שותפות עםהרשעים מתוך הנאה, גם אם אמנם בעצם השותפות הזו חטא כל כך חמור, אבל ההשפעההיא הרסנית עד כדי כליה על עם ישראל, מצב שהביא לצורך בהסרת הטבעת יותר ממ"חנביאים ונביאות שעמדו לישראל}.

**"חור כרפס ותכלת אחוז" וגו' "והשקות בכלי זהב" וגו' (א', ו'- ז').**

**וצ"ב** מדוע נקטה ופירטה לנו המגילה כל אותם הנאות שהיו לאחשורוש בזמן מלכותו.

**וביאר** הגר"א וז"ל ומספר לנו הכתוב כל זאת להראות מעלת הצדיקים לעולם הבא כי יפה שעהאחת של עולם הבא מכל חיי העולם הזה (אבות ד', י"ז) ואין אנו יודעין כמה גדול כח עולם הכאואמר לנו הכתוב גודל עולם הזה שיהיה לנו להבין מזה את העולם הבא.

**"ויאמר המלך לחכמים יודעי העיתים" וגו' (שם, י"ג)**

**ובגמ'** מגילה (י"ב ע"ב) "מאן חכמים רבנן, יודעי העתים שיודעין לעבר שנים ולקבוע חדשים,אמר להו דיינוה לי אמרי היכי נעביד נימה ליה קטליה למחר פסיק ליה חמרא ובעי לה מינן,נימא ליה שבקה קא מזלזלא במלכותא, אמרו לו משחרב ביהמ"ק וגלינו מארצינו ניטלה עצהממנו ואין אנו יודעין לדון דיני נפשות", ע"כ.

**ומאידך** מהומן שיעץ לאחשורוש להרוג את ושתי לבסוף גדלו מעל כל השרים ולכאו' זהו דברמעל ההגיון שאע"פ שהמן הרשע יעץ לאחשורוש להרוג את ושתי גידלו מעל כל השרים, וכיחכמים טעו בחשבון שלהם שפחדו שמא יהרוג אותם על עצה שיאמרו לו שיהרוג את ושתי דהאהנה המן גופיה יעץ ולבסוף גדלו מעל כל השרים.

**והנראה** לומר דכ"ז נעשה כך כדי להראות לעמ"י שנגזירה הגזירה, והיינו דהא אי"ז דבר טבעישיהיה כך שהמן ייעץ להרוג את ושתי ובכ"ז ירומם אחשורוש מעל כל השרים, אלא ע"כ שזהומעל הטבע שכיון שעמ"י הלכו ונהנו מסעודתו של אחשורוש הרשע נגזירה כליה על כל עמ"יולהראות להם שצריכים לחזור בתשובה.

**וישלח ספרים וגו' להיות כל איש שרר בביתו ומדבר כלשון עמו (שם, כ"ב).**

**פרש"י** כופה את אשתו ללמד את לשונו אם היא בת לשון אחר.

**וביאר** הגר"א שהמן כרה בור לעצמו עי"ז שאמר לאחשורוש עצה זו לשלוח איגרות שכל אשהצריכה לשמוע לבעלה וכלשונו איך שהוא מדבר כלשון עמו, בשעה שהמן בנה העץ לתלות אתמרדכי בעצת זרש אשתו שמח על כך מאוד שהנה מרדכי הולך להתלות על העץ, והלך בשבילזה למלך, אך המלך שאל את המן מה עושים לאיש אשר המלך חפץ ביקרו, אמר המן למלךילבישהו בגדי המלך וירכיבהו על הסוס אשר רכב בו המלך ויאמרו ככה יעשה לאיש אשר המלךחפץ ביקרו, אמר לו המלך מהר קח הלבוש והסוס ועשה זאת למרדכי היהודי היושב בשערהמלך הלך המן והלביש בגדי המלכות על מרדכי והרכיבו על הסוס וקרא לפניו ככה יעשה לאישאשר המלך חפץ בעיקרו כמאמר המלך, ראתה זאת זרש אשתו אמרה להמן תוריד את העץכיון שהתחלת ליפול לפניו ולבסוף יתלו אותך על העץ, אך המן לא שמע לה כיון שהוא עצמואמר "להיות כל איש שורר בביתו ומדבר כלשון עמו" ולא הוריד העץ, ותלו אותו עליו.

### פרק ב'

**"אחר הדברים האלה כשך חמת המלך אחשורוש זכר את ושתי המלכה" (ב', א').**

**פרש"י** את יפיה ונעצב.

**ולכאו'** מה בעי' לאשמועינן בהכי דאחשורוש זכר את יפיה של ושתי אשתו ונעצב.

**והנראה** לומר יסוד עצום דהרשעים כל מה שזוכרים את נשותיהם אחר מיתתם זה היופי והואכל החיצוניות של האדם, וע"ז מסתכלים כל חייהם, משא"כ עם ישראל מסתכל על פנמיותוהמידות הטובות של נשותיהם.

**"ויהי אמן את הדסה היא בת דודו כי אין לה אב ואם והנערה יפת תאר וטובת מראה ובמותאביה ואמה לקחה מרדכי לו לבת" (ב', ז').**

**וילה"ק** מדוע היה צריך להדגיש שלאסתר לא היה אב ואם, נימא שהיתה יתומה וממילא ידעי'שאין לה אב ואם.

**והנראה** לומר דהא ידוע שעשו הרשע אע"פ שעבר על כל התורה כולה זכה בעוה"ז לקבל אתארץ אדום ולשלוט בעולם עד ימות המשיח, בזכות כיבוד הורים, והשתא דהמן גזר לאבד אתכל היהודים מנער ועד זקן טף ונשים ביום אחד, וזה עמד לו בזכות זקנו עשיו, ובכדי שלאיתקיים גזירותיו של המן, הוצרך הקב"ה אחד שגם עשה כיבוד הורים, ולזאת נבחרה אסתרשכיבדה אביה ואמה, עי"ז שלא ציערה אותם, ולכן הודגש בקרא "כי אין לה אב ואם" שאילוליזה ח"ו היתה מזימתו של הרשע יוצאת אל הפועל.

**"ויאמר המן למלך אחשורוש ישנו עם אחד מפזר ומפרד בין העמים בכל מדינות מלכותךודתיהם שונות מכל עם ואת דתי המלך אינם עושים ולמלך אין שוה להניחם" (שם, ח').**

**והנראה** לבאר קרא את הדו שיח שהיה בין המן לאחשורוש, ישנו עם אחד שהוא עם ישראלשמפוזר בכל מדינות מלכותך ואינם מאוחדים כולם יחדיו (דהא ידוע שאחדות נותנת אהבהושלום), ודתם שונה מכולם שמקימים מצוות ולומדים תורה, אך הם אינם מקימים זאת, וכברהקב"ה ח"ו התייאש מהם.

**וע"ז** אפשר לפרש מדוע הגרמנים ימ"ש קראו לריכוז היהודים גיטו משום שזה מלשון גטשטענו שח"ו הקב"ה לא רוצה אותנו בכלל ונתן לנו גט.

**"ויתן משאת כיד המלך" (ב', יח').**

**פרש"י** שלח דורונות להם והכל כדי לפתותה אולי תגיד מולדתה.

**וקשה** והא לכאו' איך אחשורוש לא ידע שאסתר מעם מרדכי והלא כמה דלטורין היו בישראלשהיו אומרים שהיא ישראלית.

**והנראה** לומר כיון שאחשורוש נתן דורונות לכל האומות כל אחד היה אומר שהיא ממשפחתווע"י זה לא יכל לעמוד בכך ולברר בדיוק מאיזה עם אסתר, ועיין בעיקר שפתי חכמים (שם)שעמד בזה.

### פרק ג'

**"ומרדכי לא יכרע ולא ישתחוה" (ג',ב').**

**וצ"ב** דהא בפס' אחר כתיב "וכראות המן את מרדכי בשער המלך ולא קם ולא זע ממנו" וגו'מדוע הכא מרדכי אפי' לא קם ולא זע והא ממ"נ אם אין לעשות לו שלום וקידה כל שהוא מאיסבר בראשונה שעשה כן, דמקרא דכתיב "לא יכרע ולא ישתחוה" משמע דשלום מיהא עבידליה, וצ"ב אמאי.

**וי"ל** דבראשונה עדיין לא נגזירה הגזירה על עמ"י של כליון מן העולם, אך מאחר שנגזר עלעמ"י כליון רח"ל הוצרך מרדכי לנהוג בשלימות הביטחון בה' שיהיה דבר שהוא מעל הטבע, כדילכפר על מעשה הצלם בימי נבוכדנצר שהשתחוו לו, ומשו"ה "לא קם ולא זע".

**"ויאמרו עבדי המלך.. מדוע אתה עובר את מצות המלך" (שם, ג').**

**וצ"ב** והא עבדי המלך גם היו כורעים ומשתחוים להמן וא"כ מהיכן ידעו שמרדכי לא היהמשתחוה להמן.

**וי"ל** דמרדכי לא רק שלא השתחוה להמן אלא גם היה עושה כל מיני קולות, וע"י כך היו שומעיםאת הקולות, וכולם הסתכלו מי עושה את הקולות הללו, וראו שמרדכי עושה זאת, ואינומשתחוה להמן, והנראה שזו מה שכתוב אח"כ שהמן כעס מאוד שלא רק שלא משתחוה אלאגם כולם יודעים זאת.

**"וירא המן כי אין מרדכי כורע ומשתחוה לו וימלא המן חמה" (שם, ה').**

**מבואר** כאן את גודל כעסו של המן כשראה שאין מרדכי כורע ומשתחווה לו, וכן להלן בהמשךהמגילה כתיב (ה, י"ג) "וכל זה איננו שוה לי בכל עת אשר אני ראה את מרדכי היהודי יושבבשער המלך".

**ולכאורה** הדבר תמוה, שהלא כל עבדי המלך אשר בשער המלך כורעים ומשתחוים לו, וא"כמה איכפת לו שישנו צדיק אחד עם זקן ופיאות שאינו משתחווה לו עד שמרגיש בנפשו שכלהכבוד שיש לו אינו שוה לו.

**וי"ל** שהמן חיפש שמחה ועושר ושראה כל הזמן את מרדכי כשלומד בשמחה, והארת פניםשהיתה לו, הבין שרק מי שלומד שמח שמחה אמיתית, והוא לא הגיע לזה, ולכן כעס כ"כ.

**ועוד** פי' שהמן ידע היטב בתוך לבו שכל ה"כורעים ומשתחוים" זהו רק שקר וחנופה חיצוניתשעושים לו מחמת ציווי המלך, ובאמת אין בכך שום אות והערכה ושום כבוד אמיתי אליו, ולכןכל עוד שלא ראה את מרדכי היהודי שלא משתחווה לו, היה המן יכול לחיות כביכול בתוך עולםשל דמיון שהוא מכובד בכך שכולם כורעים ומשתחווים לו, אבל בשעה שנעמד כנגדו מרדכיהיהודי שהיה איש האמת ולא קם ולא זע ממנו, הרגיש שאין שום ערך לכל הכבוד שהוא מקבלבשעה שיש מי שמייצג את האמת כנגדו ומוכיח לו שאליבא דאמת אין הכבוד ראוי לו כלל, ולכןכעס כל כך עד שהיה מוכן לאבד את כל עם מרדכי.

**"אם על המלך טוב יכתב לאבדם ועשרת אלפים ככר כסף אשקול ע"י עושי המלאכה" וגו'**

**(ג', ט').**

**יל"ע** מדוע המן נתן לאחשורוש דוקא עשרת אלפים ככר כסף, יעויין בתוס' מגילה (ט"ז ע"א)ודו"ק.

**"ויאמר המלך להמן הכסף נתון לך והעם לעשות כטוב בעניך" (שם, י"א).**

**וילה"ק** מדוע אחשורוש החזיר להמן את הכסף שהיה לוקח זאת לבית גנזיו.

**והנראה** לומר דהא ידוע שאחשורוש היה שונא את עמ"י יותר מהמן, אך ידע שמי שנוגע לרעהבעמ"י לבסוף נענש, לכן אמר להמן קח את הכסף ואת הטבעת שלי ותעשה בעמ"י כטובבעניך, וכך רצה להרויח שהוא לא עשה את הרעה לעץמ"י אלא המן הרשע.

**"ונשלוח ספרים ביד הרצים אל כל מדינות המלך להשמיד להרוג ולאבד את כל היהודיםמנער ועד זקן טף ונשים ביום אחד בשלושה עשר לחדש הוא חדש אדר ושללם לבוז" (ג',**

**י"ג).**

עם ישראל הלכו לאכול אצל אחשורוש וע"י כך הגיעו לידי **קלקול** בד' דברים:

**א.** לא שמעו לקול נביא שמרדכי אמר להם לא ללכת לסעודתו של אותו רשע. **ב.** אכלו שם ונהנוהנאת הגוף ע"י האכילה. **ג.** והתרבה ממונם ע"י כך שלא היו צריכים לאכול בביתם וזוהי הנאתממון. **ד.** שמחו בסעודתו של אותו רשע.

וע"י כך הגיע **הגזירה** שגזר המן על היהודים כנגד ד' דברים שעמ"י קילקלו בהם:

**א.** "להשמיד" שלא ילמדו תורה ולא ימולו את בניהם, כנגד שלא שמעו לדברי נביא. **ב.** "להרוג"היינו את הגופות כלומר ממש שימותו כנגד השמחה ששמחו והגוף נהנה מסעודתו שלאחשורוש. **ג.** "לאבד" את הגוף ממש לשרוף אותו כנגד הגוף תאוות האכילה. **ד.** "ושללםלבוז" כנגד שהתרבה ממונם.

וע"י זה שעמ"י שמעו את גזירת המן עשו **תיקון** בד' דברים:

**א.** "צום" כנגד תאוות האכילה. **ב.** "ובכי" היפוך מן השמחה. **ג.** "ומספד" כנגד התורה והיינושהספידו את עצמם. **ד.** "שק ואפר" כנגד התרבות ממונם.

ובזכות זה שעמ"י עשו תיקון על מה שחטאו זכו **לגאולה** ד' דברים:

**א.** "אורה" כנגד התורה. **ב.** "שמחה היינו פנימי. **ג.** "וששון" חיצוני והיינו מילה **ד.** "ויקר" זוהיתפילין היפוך משק ואפר,(אפר- פאר).

וע"י מה שנגאלו עמ"י תקנו ד' **מצוות**:

**א.** קריאת המגילה - כנגד הנשמה שהמן רצה לאבד. **ב.** שמחה - כנגד הרוח שהוא בלב. **ג.**

משתה - (סעודה) שיהא הגוף נהנה ממנו. **ד.** ומתנות לאביונים - כנגד ושללם לבוז.

### פרק ד'

**"ומרדכי ידע את כל אשר נעשה ויקרע מרדכי את בגדיו וילבש שק ואפר ויצא בתוך העירויזעק זעקה גדולה ומרה" (ד', א').**

**וצ"ב** מדוע מרדכי הוצרך ללבוש שק ואפר ולזעוק והא כבר ידע שנגזירה הגזירה.

**אלא** נראה לומר דאה"נ מרדכי באמת ידע שכבר נגזירה הגזירה משום שהשתחוו לצלם בזמןנבוכדנצר מלך בבל, ואח"כ הלכו ונהנו מסעודתו של אותו רשע, אך מרדכי רצה לתקן זאת שע"ישהוא יצעק ויתפלל, וגם אסתר תצום בביתו של אחשורוש ולא תאכל, ע"י כך מרדכי יכפר עלהצלם, ואסתר על סעודתו של אחשורוש, אמנם לא תתבטל הגזירה, אך רצה מרדכי לעורר אתעמ"י שהם בעצמם יחזרו בתשובה ובאמת הצליח לטהר ולהכניס בכל עמ"י לחזור בתשובה.**"ובכל מדינה ומדינה מקום אשר דבר המלך ודתו מגיע אבל גדול ליהודים וצום ובכיומספד שק ואפר יוצע לרבים" (שם, ג').**

**ויל"ע** מהם כל הלשונות צער הללו וכנגד מה הוו.

**ובפ"ג** פס' י"ג כתיב "ונשלוח ספרים ביד הרצים אל כל מדינות המלך להשמיד להרוג ולאבדאת כל היהודים מנער ועד זקן טף ונשים ביום אחד" וגו', וגם הכא יל"ע מהם כפילות הלשונותשנקט להשמיד להרוג ולאבד, וגם סיפא דקרא "ושללם לבוז" מאי מוסיף על להשמיד להרוגולאבד.

**ומבאר** הגר"א דהנה ידוע שכל אדם מורכב מב' חלקים גשמי ורוחני והגוף היינו גשמי, והנשמההינה רוחנית, והמן רצה לאבד גם רוחניות של עמ"י, וגם גשמיות היינו איבוד הגוף, וגם ליקחממונם שלא ישאר עליו שם ישראל, "ולהשמיד" הוי כנגד קיום המצוות שהם המזון לנשמהשרצה המן לסגור כל בתי כנסיות ובתי מדרשות ולאסור קיום חיים יהודים, "ולהרוג" היינוהריגת הרוח הרוחני של עמ"י היינו להורגם כפשוטו, "ולאבד" היינו איבוד הגופים שאף לאיקברום אחר מיתתם כדי שלא ישאר להם זכר כלל, "ושללם לבוז" היינו קנין ממונם שאף שאינוקשור לגופם מ"מ אף ממונם בזז שלא ישאר שמם בעולם שלא יאמרו ממון זה של יהודי הוא,וכנגד זה נצטוו ביום הפורים בד' מצוות יתירות, מקרא מגילה - שהיא כנגד מה שרצה לעקוראת המצוות, שמחה - דהויא כנגד מה שרצה לאבד הרוח שנמצאת בלב ולכך נצטווינו לשמוחביום זה דמקור השמחה היינו בלב, ומתנות לאביונים - הוי כנגד ושללם לבוז שרצה לאבדהממון של היהודים והשתא אנו נותנים ממון אף לעניים, ומשתה - דהויא כנגד איבוד הגופיםדעושים משתה לשמח ולדשן הגוף.

**ולפי"ז** נראה להסביר מהו כפל הלשון של "צום ובכי ומספד שק ואפר יוצע לרבים" והיינו דעשו"צום" - כנגד איבוד הגוף שבמה שרצה לאבדם החלישו גופם בצום שישמע ה' שוועתם ,"ובכי"

- כנגד מה שרצה להורגם ולאבד רוחם, "ומספד" - הוי כנגד מה שרצה המן להשמיד (מלשוןשמד) ישראל לאבד רוחניותם, "ושק ואפר" - הוי כנגד ושללם לבוז דתרוויהו הוו דברים שמחוץלגוף.

**ומעתה** יל"ע איך ישראל שבאותו הדור שהשתתפו בסעודתו של אותו רשע ולא שמעו בקולמרדכי שלא לילך לסעודתו של אחשורוש איך הגיעו לדרגה זו לעשות ד' מיני תשובה וחרטה.

**וי"ל** דהכל הוי מכוחו של מרדכי הצדיק דאף שהיה יחיד היה בכוחו להחזיר את כל עם ישראללמוטב.

**"ויגידו למרדכי את דבר אסתר" (ד', י"ב).**

**ויל"ע** מדוע אמרו למרדכי אינשי אחריני ולא התך בעצמו דהיכן נעלם.

**אלא** י"ל משום דהמן הרגו כיון שראה שהתך כל הזמן יוצא וחוזר חשד שיש מזימות נגדו, וי"אשהתך היה דניאל, (כן מפורש בתרגום, ועי' גמ' מגילה טו ע"א, ותוס' בב"ב ד ע"א ד"ה "שכל").

**"לך כנוס את כל היהודים וגו' וצומו עלי ואל תאכלו ואל תשתו וגו' גם אני ונערותי אצום כן"וגו' (ד', ט"ז)**

**וצ"ב** מה הכפילות שאמרה אסתר "ואל תאכלו ואל תשתו" והא כבר אמרה שיצומו עליה.

**ועוד** אמאי אמרה בלשון יחיד "אצום כן" והא גם נערותיה צמות איתה והייתה צריכה לומר

"נצום כן".

**וי"ל** דהנה ידוע דחכמים מתקנים תענית לציבור והתענית הזאת זה בגדר עשה דאם אכלושתה עבר על עשה, אך יש מקרים שחכמים גוזרים תענית ובזה אם אכל ושתה עובר עלאיסור, נפק"מ אם עבר ואכל בשוגג האם יכול להמשיך לאכול או לא, דאם הוי מצד עשה מותר,אך אם התענית הוי גזירה אז אסור להמשיך לאכול.

**וזהו** שאמרה להם, דהרי אסתר הייתה נביאה ולכן אמרה צומו עלי מצד דתיקנה שיצומו, והאדאמרה "אל תאכלו ואל תשתו" הוי בגדר גזירת איסור לאו.

**ויש** דין בעבד שאם מל וטבל חייב גם באיסורים וגם בעשה, ועבד שלא מל ולא טבל אלא שגופוקנוי לאדונו חייב בכל האיסורים והגזירות של חכמים אך לא בעשה.

**ולפי"ז** שפיר קו' ב' דזהו שאמרה אסתר "גם אני ונערותי אצום כן" דמצד האיסור של "אלתאכלו ואל תשתו" גם נערותי חייבות כיון שהם קנויים לה, אך מצד העשה של המצוה הםפטורות ורק היא חייבת ולכך אמרה "אצום" בלשון יחיד המתייחס רק אליה.

**"וכאשר אבדתי אבדתי" (ד', ט"ז)**

**הא** יל"ע מדוע לא זכתה אסתר שיהיה ממנה המשכיות זכר ושארית בעמ"י, והא היא הצילהאת כל כלל עמ"י מכליון וא"כ מאי נענשה בכך שיצא ממנה כורש שהיה גוי4 ולא זרע יהודי.

**אלא** טמון יסוד מהו ברית כרותה לשפתים ע"י שאמרה למרדכי הצדיק "וכאשר אבדתי אבדתי"משו"ה לא נשאר לה זכר בעמ"י ואפי' שהיתה בדרגה של נבואה נענשה על כך, וא"כ כמה אנוצריכים ללמוד מכך שיש לשמור על הפה מאוד.

### פרק ה'

**"ויתאפק המן ויבוא אל ביתו וישלח ויבא את אוהביו" וגו'(ה', י').**

**וצ"ב** הכא כתיב "אוהביו" ואילו בפ"ז פס' י"ג כתיב "ויאמרו לו חכמיו" ויל"ע מדוע.

**והנראה** לומר דיש כאן יסוד עצום והיינו שאצל אומות העולם רק כאשר אדם נמצא בגדולה הםאוהבים אותו מאוד, אך כאשר רואים שהוא כבר מתחיל לרדת מגדולתו הם כבר לא בגדראוהבים אלא חכמיו, משא"כ אצל עם ישראל אפי' שאדם אינו נמצא בגדולתו, וכן כשנמצא וירדמגדולתו תמיד תישאר אהבה בינהם.

**"ויספר להם המן את כבוד עשרו ורוב בניו ואת כל אשר גדלו המלך ואת אשר נשאו על כלהשרים ועבדי המלך" (ה', י"א).**

**וצ"ב** מדוע כפל המן "ועבדי המלך" והא השרים יותר חשובים מן העבד.

**ויש** לתרץ דיש שר חשוב לפני המלך, ויש עבד שנכנס מתי שרוצה למלך, והמן בא לומר לזרשואוהביו שהוא לא רק שר אלא כעבד לפני המלך שנכנס מתי שהוא רוצה, דכתיב "והמן בא

4 כדאיתא בגמ' ראש השנה (ג ע"ב) "אמר רבי אבהו כורש מלך כשר היה לפיכך מנו לו כמלכי ישראל",.

הקשו האחרונים הרי כורש היה בנה של אסתר המלכה(כמש"כ תוד"ה "שנת עשרים"), וא"כ ישראל גמור הוא,שדין הוא (יבמות מה:) שעכו"ם או עבד הבא על בת ישראל הולד כשר. וא"כ מלך ישראל הוא וצריך למנות לוכמלכי ישראל, ולמה דוקא משום שמלך כשר הוא.

ויש שהוכיחו מכאן כדעת הפוסקים שאף שהולד כשר הוא, מכל מקום צריך גירות.

ויש שהוכיחו מכאן כדעת המהרי"ט אלגאזי (הלכות בכורות פ"ח אות ס"ה הראשון), שהדבר תלוי אם גדל ונתחנךאצל יהודים כיהודי, שאז ישראל כשר הוא לכל דבריו, או שגדל אצל הגויים ונתחנך כגוי, שאז דינו כגוי לכל דבריו.

ועיין עוד מהלך הגמ' (שם)שהיה מלך כשר, ואח"כ החמיץ ולכן מנו לו כמלכי עכו"ם.

לחצר המלך החיצונה", ועיין בגמ' ברכות (לד ע"ב) מר' חנינא בן דוסה שהתפלל והתקבלהתפילתו משום דהוא כעבד לפני המלך.

**"ויספר להם המן את כבוד עשרו וגו' ויאמר המן אף לא הביאה אסתר וגו' וכל זה אינו שווהלי בכל עת אשר אני ראה את מרדכי היהודי יושב בשער המלך ותאמר לו זרש אשתו וכלאהביו יעשו עץ גבה חמישים אמה ובבקר אמר למלך ויתלו את מרדכי" וגו' (ה', יא'- יד).**

**וצ"ב** דהא בפ"ו פס' י"ג כתיב "ויספר המן לזרש אשתו וכל אוהביו את כל אשר קרהו ויאמרו לוחכמיו וזרש אשתו אם מזרע היהודים מרדכי אשר החלות לנפל לפניו לו תוכל לו כי נפול תיפוללפניו" וקשה דהא לפני כן אמרו לו שיכין עץ גבוה חמישים אמה ויתלו את מרדכי, וא"כ מהפתאום שינו דעתם ומתחילים לומר להמן אם מזרע היהודים הוא לא תוכל נגדו ותיפול לפניו.

**ועוד** קשה וכי לפני כן לא ידעו שהוא מזרע היהודים והא כתיב "עם מרדכי".

**ושמעתי** בשם אבי שליט"א לתרץ דאה"נ ידעו שהוא מזרע היהודים אך בהתחלה לא ידעומאיזה זרע היהודים הוא, וחשבו שהוא כמו כל היהודים, ולכן אמרו לו תכין עץ גבוה ותאמרלמלך שיתלהו עליו, אך כשראו שהמן מתחיל לרדת וליפול לפניו ע"י שהרכיבו על הסוס בשושןהבירה אמרו לו אם מרדכי מזרע היהודים היינו מארבעת השבטים המוגנים, יהודה, בנימין,אפרים ומנשה, לא תוכל לו כי נפול תיפול לפניו, וא"כ א"ש ב' קושייתנו ודו"ק[[4]](#footnote-4).

### פרק ו'

**"ויאמר המלך מי בחצר והמן בא לחצר בית המלך החיצונה לאמר למלך לתלות את מרדכיעל העץ אשר הכין לו" (ו', ד').**

**וילה"ק** מדוע נכנס המן דרך הדלת החיצונית ולא הפנימית וכי הוא מפחד ממשהו והרי הוא שרהכי חשוב בבית המלך.

**והנראה** לומר משום שידע שבכדי להכנס לחצר הפנימית זה רק למי שהמלך קורא לו להיכנסכמו שמצאנו גבי אסתר, והיה צריך את המלך ללא שום דיחוי, ולכן נכנס דרך הדלת החיצונית.

**ומדוע** אסתר לא נכנסה משם בלא להסתכן?

**וע"כ** שמעלת המן שונה אפי' מהמלכה, ומה שכתוב חצר בית המלך החיצונה אי"ז מדלתחיצונית וכיו"ב אלא שעדיין לא נכנס פנימה (אלא היה במבואה) וכבר שמע המלך ושאל מיבחצר, (ובאמת יש לדקדק מאי קמ"ל קרא בהכי ועי').

**"ויאמר המלך להמן מהר קח את הלבוש" וגו' (ו', י').**

**והנה** יל"ע באיזו נקודה המן נפל והא לכאו' המן לא היה כזה טיפש אלא אדם מאוד חכם, והיהמחושבן מאוד על כל דבר ודבר, עד כדי כך שעשה הרבה גורלות באיזה חודש להרוג את כלהיהודים שהרי ידע שהקב"ה שומר על עמ"י, וא"כ היכן היתה נפילתו.

**והנראה** לומר דהמן תמיד רצה כבוד וחיפש זאת, וחשב גם להיות משנה למלך, ובזמן המן לאהיה בכלל כזה מושג בשלטון פרס משנה למלך, והמן הרשע רצה לחדש זאת כדי שח"ו יוכללהפיק זממו ולהרוג את כל היהודים רח"ל, וברגע שהגיע למלך לא ידע שנדדה שנתו של המלךוקוראים לפניו בספר הזכרונות, והמלך שואל אותו מה לעשות לאיש אשר המלך חפץ ביקרוחשב המן בליבו למי יחפוץ המלך לעשות יקר יותר ממני, בנקודה הזאת המן הרשע נפל, שלאחשב אולי יש עוד כאלו אנשים שהמלך גם אוהב אותם, ובמשפט שאמר חרץ את גורלו, ואמרלו המלך מהר קח את הלבוש ואת הסוס ועשה כן למרדכי היהודי היושב בשער המלך וקראלפניו ככה יעשה לאיש אשר המלך חפץ ביקרו על תפל דבר מכל אשר דיברת.

### פרק ז'

**" ויאמר המלך אחשורוש לאסתר המלכה מי הוא זה ואי זה הוא אשר מלאו לעשות כן"(ז',**

**ה').**

**וילה"ק** מה הכפילות הזאת בקרא "מי הוא זה ואיזה הוא" ולא רק מי זה.

**ועוד** קשה הרי אחשוורוש עצמו הסכים להמן, ואם כן ידע מי האיש.

**ומפרש** רבי מאיר שפירא עפ"י הנ"ל דהרי ידוע שאחשוורוש היה שונא את היהודים יותרמהמן, רק הסתיר זאת ונתן להמן את הטבעת שיעשה ביהודים כרצונו הטוב, ושהוא יקבל אתהעונש, שלבסוף נתלה על עץ, וחשב שאסתר גילתה רמאותו ובכדי לראות אם אסתר יודעתשגם הוא שונא את היהודים, אמר "מי הוא זה" - אם יודעת מי הויב הגלוי שזה המן, ואח"כ "ואיזה הוא" - אם יודעת מי הנסתר מאוחרי הגזירה, וענתה לו אסתר: "המן הרע הזה".

**ועדין** קשה מדוע אמרה הזה, שתאמר המן הרע, אלא שאמרה אסתר בלשונה שיודעת שהמןהוא רק הגלוי, ועל האיש הנסתר אמרה שאינה רוצה לדבר עליו, ומזה הבין אחשוורוש שיודעתהכל.

**ויש** לבאר באופ"א דענתה אסתר לאחשורוש "איש צר ואויב המן הרע הזה" שהמן הוא השטןהוא יצר הרע הוא מלאך המות יורד ומחטיא עולה ומקטרג יורד ונוטל נשמה, (בב"ב טז ע"א),הוא זה שהכשיל והחטיא אותנו והוא שעלה לקטרג עלינו וגרם לגזירה הרעה וכן ראוי והגיעזמנו להעבירו מן הארץ.

**וענין** זה מרומז בדברי חז"ל שהמן הוא שורש הנחש הקדמוני שהחטיא את העולם כדאמרי'בגמ' חולין (קלט ע"ב) המן מן התורה מנין "המן העץ אשר אמרתי לך לא תאכלו ממנו אכלת".

**וילה"ק** לכאורה מה הדימוי בין המן לאדם הראשון והרי אדם הראשון היה גדול בתורה ומאידךהמן היה רשע גמור.

**והנראה** לומר דהדימוי הוא שלשניהם היה חסר דבר אחד, לאדם הראשון היה לו הכל וחסר לורק את עץ הדעת, ומאידך המן היה לו הכל והיה לו בעיקר כבוד גדול ורק היה חסר לו שמרדכיהיהודי היושב בשער המלך לא משתחוה לו.

**ועל** דרך הרמז בקרא אפשר לומר "המן העץ" שהמן הרשע נתלה על עץ.

**"ותאמר אם על המלך טוב ואם מצאתי חן לפניו וכשר הדבר לפני המלך וטובה אני בעניויכתב להשיב" וגו' (שם, ה').**

**וילה"ק** מהו הכפילות בקרא "אם על המלך טוב וגו' וכשר הדבר לפני המלך וטובה אני בעניו".

**ולפי** הדרוש י"ל דאסתר דיברה קודם עם הקב"ה, ואח"כ עם אחשורוש.

### פרק ח'

**"ביום ההוא נתן המלך אחשורוש לאסתר המלכה את בית המן צרר היהודים" (ח', א').ולכאו'** צ"ב איך יכלו אסתר המלכה ומרדכי הצדיק להנות מביתו של עמלק והרי מצוה למחותווא"כ כ"ש שגם לא להנות מביתו.

**ותי'** מרן הגרי"ז הלוי דלהלכה כל הרוגי מלכות נכסיהם למלך וע"י שנתן אחשורוש את ביתהמן לאסתר המלכה תו לא הוי בית המן כי אם נכסי המלך ולכך יכלו להנות מבית זה, כדקיי"לבגמ' גיטין (ל"ח ע"א), אמר רב פפא עמון ומואב טיהרו בסיחון דכתיב "כי חשבון עיר סיחון מלךהאמורי, והוא נלחם במלך מואב הראשון ויקח את כל ארצו מידו עד ארנון", ופי' (שם) רש"י וז"לוהוא נלחם למה הוצרך ליכתב לפי שנאמר אל תצר את מואב וחשבון משל מואב היתה כתב לנושסיחון לקחה מהם ועל ידו טהרה לישראל עכ"ל.

**וכשדוד** נהיה למלך על ישראל שלח את יואב בן צרויה שר צבאו שימחה את עמלק והרג את כלהזכרים משום שלימדו רבו מחה תמחה את זכר עמלק, כדאיתא בגמ' בב"ב (כ"א ע"ב) "דכתיבכי ששת חדשים ישב שם יואב וכל ישראל עד הכרית כל זכר באדום כי אתא קמיה דוד אמר ליהמאי טעמא עבדת הכי א"ל דכתיב תמחה את זכר עמלק א"ל והא אנן זכר קרינן א"ל לדידי זכראקריון אזל שייליה לרביה א"ל איך אקריתן א"ל זכר שקל ספסירא למיקטליה" עיי"ש.

**וצ"ב** דאיך טעה לומר דהציווי למחות רק את זכר עמלק והא בשאול נאמר "מאיש ועד אשה"ואף נשים בכלל.

**ותי'** הגרי"ז הלוי דבשאול הוי הוראת שעה דכתיב בהמשך הפס' (שם) "מעולל ועד יונק משורועד שה מגמל ועד חמור" ולכך סבר יואב דאף מה שנצטוו התם למחות הנשים הוי לשעתו ולאהכא, ולכך הרג רק את הזכרים, דהכא לא הוי הוראת שעה.

**ובחינוך** (מצוה תר"ד) כתב דהמצוה היא למחות זכר ונקבה גדול וקטן ולא הזכיר בהמותיהםעיי"ש.

**ולפי"ז** אפשר לומר נמי דהציווי מחיית עמלק לא נאמר על הבתים כי אם על איש ואשה.

**"ותוסף אסתר ותדבר לפני המלך ותפל לפני רגליו ותבך ותתחנן לו להעביר את רעת המןהאגגי ואת מחשבתו אשר חשב על היהודים" (שם, ג').**

**בפשטות** קרא ילה"ק מהו "ותוסף".

**וי"ל** שנכנסה עוד פעם לאחשורוש והשתא לא היה סכנה כבתחילה משום שהיה לה רשותודיברה לפניו.

**ולפי** הדרוש יש לבאר שאסתר התפללה להקב"ה תפילת שמו"ע, "ותפל לפני רגליו" שעשתהנפילת אפיים, "ותבך ותתחנן לו להעביר את רעת המן" שהרבתה בתחנונים אשרי ובא לציון,וע"י זה כתיב אח"כ ויושט המלך לאסתר את שרביט הזהב

**ועדיין** צ"ב מה כ"כ הזדרזה אסתר המלכה לומר זאת לאחשורוש ולבקש להעביר עכשיו אתגזירת המן הרשע והרי רק שנה אח"כ היה גזירת המן.

**וי"ל** כל מלחמת עמלק עם ישראל היא בזריזות ועצלות דקדושה כנגד זריזות ועצלות דטומאה,וכל היום היה ע"י "מהר" קח את הסוס וגו', ולא ניצחו את עמלק בתחילה משום "מחר", ועי'במש"כ מהר"ל באור חדש.

**"ויכתב בשם המלך אחשורוש ...וישלח ספרים ביד הרצים בסוסים רכבי הרכשהאחשתרנים בני הרמכים" (שם, י').**

**וצ"ב** והא בפ'"ג פס' ט"ו כתיב רק "הרצים יצאו דחופים" ולא כתיב "האחשתרנים" ואמאי לאכתיב שם כמו הכא.

ושמעתי ממו"ר רה"י ר' יואל טולדנו שליט"א לבאר דהשליחים הראשונים של המן יצאו בחודשאדר לחלק את האיגרות של המן להרוג את כל היהודים, והשליחים השניים שנשלחו ע"י מרדכיואסתר בחודש סיון, היו צריכים לעקוף את השליחים הראשונים שהיה ביניהם פער שלכחודשים וחצי כיון שחותמת המלך אין להשיב וע"י כך היו מחויבים מאוד להשיג אתהראשונים, ולכן כתיב האחשתרנים יצאו מבוהלים וזהו מה שמבואר ברש"י ממהרים אותםלעשות מהרה לפי שלא היה להם פנאי שהיה להם להקדים הרצים הראשונים ורכבו ע"י גמליםשממהרים לרוץ.

**ומעתה** שפיר מדוע אסתר הזדרזה לומר לאחשורוש להעביר את גזירת המן כדי לעקוף אתהשליחים הראשונים כיון שאת חותמת המלך אין להשיב, וע"ע במש"כ הגריא"ח בשיח יצחקבדרוש לפרשת זכור (ע"מ, שס"ה).

**"ובכל מדינה ומדינה ובכל עיר ועיר מקום אשר דבר המלך ודתו מגיע שמחה וששוןליהודים משתה ויום טוב ורבים מעמי הארץ מתיהדים כי נפל פחד היהודים עליהם" (ח',**

**י"ז).**

**ופרש"י** מתגירים.

**וצ"ב** דאם התגיירו מפחד איך עמ"י קבלו אותם, והא הוי כמו גירי אריות שנתגיירו הכותיםמפחד האריות שבאו עליהם.

**אלא** ע"כ צ"ל דאה"נ אותם עכו"ם פחדו מאוד ולכן התחילו לחשוב מהו יהודי האם שווה להיותחלק מן העם הנבחר, וע"י כך שחשבו, אח"כ נתגיירו.

**"ומרדכי יצא מלפני המלך בלבוש מלכות תכלת וחור ועטרת זהב וגו' והעיר שושן צהלהושמחה" (שם , ט"ו).**

**וצ"ב** מהו הצהלה שהיה לעיר שושן דהא צהלה זהו כמו צהלות סוסים שצוהלים, וא"כ יל"ע מהוהצהלה שהיה לעיר שושן**.**

**ועוד** מדוע כתיב הכא שכולם שמחו כ"כ, והרי כשהרכיב המן את מרדכי על הסוס לא היה צהלהכזו, דהא גם שם היה ראוי לשמוח.

**אלא** אמרו חז"ל אחרי שהרכיב המן את מרדכי על הסוס בכל העיר שושן, חזר מרדכי לשקוולתעניתו אע"פ שניצח את המן, כיון שעדיין נשאר הגזירה, ורק אחרי שהתבטלה הגזירה כולםשמחו שמחה גדולה ע"י זה שראו שמרדכי בלי שק ואפר.

**ובאופ"א י"**ל דהא המן הרבה שנים כל כך ציפה להיות משנה למלך, וכשהגיע לאחשורושושאלו מה לעשות לאיש אשר המלך חפץ ביקרו אמר המן לתת לו בגדי מלכות וסוס לרכוב עליוולקרוא לפניו ככה יעשה לאיש אשר המלך חפץ ביקרו, ולא חשב המן שיש עוד אנשים שהמלךחפץ בהם וע"ז אמר לו המלך לך תעשה כאשר דברת למרדכי היהודי היושב בשער המלך,והמן באותו רגע התעלף והתחיל להתחנן לאחשורוש תן לו הכל רק לא זה, אך אחשורוש אמרלו לך תעשה זאת ולא אחרת, וע"י שהרכיב את מרדכי שזהו המשנה למלך, שמחו היהודיםמאוד והיה להם לא רק שמחה אלא גם צהלה על מפלתו של המן הרשע שכ"כ רצה להיותהמשנה למלך ומרדכי לקח לו זאת.

**ועוד** יש לבאר דהנה אמרו חז"ל בזכות שהרגו שבעים וחמש אלף מהגויים שהיו כל אלו עמלקזכו לבנין ביהמ"ק השני, וידוע שהמן הפסיק את בניין הבית ארבע עשרה שנה קודם, ואחרימפלתו הרגו בהם, ומעתה נמצא שכל הצהלה של שושן היתה שהמן בעצמו גרם לכך שיבנהביהמ"ק, שע"י גזרותיו היו צריכים להרוג בהם שהיו מזרע עמלק והחלישו כוחם של עמלק,ובזכות זה זכו לבנין ביהמ"ק.

**וחזי'** מהכא דאם לא היו מחלישים כוחו של עמלק היו עולים לא"י בלא בניית ביהמ"ק השני,דהא אחר שיהושע בן נון החליש כוחו של עמלק נבנה המשכן, ושאול המלך שהחליש כוחו שלעמלק נבנה ביהמ"ק הראשון.

**בזמן** מרדכי יל"ע מאיזה דין הרגו היהודים את הגויים.

**וי"ל** דהוי מדין להקהל ולעמוד על נפשם דהגויים היה להם דין רודף ולכן הרגום.

**וכ"ז** מהני לי"ג באדר ששם המטרה היתה להקהל על נפשם ממה שרצו הגויים להרוג ביוםהזה, אך בשושן דהוי ביום י"ד דאז לא הוי הגויים רודפים מאיזה דין הרגום.

**אלא** י"ל דבשושן היו עמלקים והרגום מדין מחיית עמלק.

**וכמדויק** במגילה דגבי יום י"ג כתיב לעמוד "על נפשם" אך ביום י"ד לא כתיב "לעמוד עלנפשם" דהתם הוי מדין מחיית עמלק.

### פרק ט'

**"ויקהלו היהודים אשר בשושן גם ביום ארבעה עשר לחדש אדר ויהרגו בשושן שלש מאותאיש ובבזה לא שלחו את ידם" (שם, ט"ו).**

**וצ"ב** מדוע עמ"י לא לקחו את שלל הגויים והרי הם זממו לאבדם וגם לקחת רכושם וא"כ שהיולוקחים ג"כ מהם רכושם.

**וי"ל** משום שהיו טרודים במלחמה עם עמלק.

**אך** עדיין קשה א"כ ביום השני שלאחמ"כ היו לוקחים את רכושם.

**ורמ"ד** וואלי זצ"ל כתב שרצו לחזק את כבודם שלא יהיו להוטים אל השלל אלא להינקם רקמאויביהם, וע"י כך נתקן קלקול ישן של בני יעקב שבאו על החללים בשכם ולקחו את שללם.

**"וקבל היהודים את אשר החלו לעשות ואת אשר כתב מרדכי אליהם" (שם, כ"ב).**

**וצ"ב** מדוע כתיב בקרא "וקבל" בלשון יחיד, ולא "וקבלו" בלשון רבם.

**והנראה** לומר מכיון שכל עמ"י קבלו על עצמם כאיש אחד בלב אחד, כמו שמצאנו בקראבקבלת התורה "ויחן ישראל נגד ההר" אמאי כתיב "ויחן" היה לנקוט "ויחנו", ופי' שם רש"י כיוןשכל עמ"י חנו כאיש אחד בלב אחד, וכן גם הכא קבלו היהודים על עצמם את כל מצוות הפוריםלעשותם לדורות כאיש אחד בלב אחד, ולכן כתיב "וקבל" בלשון יחיד.

**ובאמת** גם הכא היה קבלת התורה, וכשם שהתם היה ע"י ויחן, כן הכא היה ע"י כנוס את כלהיהודים, יעויין בשיח יצחק להגרי"ח בדרוש לשבת פרשת שקלים (ע"מ, שמ"ה)

**"ומאמר אסתר קיים דבר הפורים האלה ונכתב בספר" (שם, ל"ב).**

**וצ"ב** מדוע נקרא המגילה דוקא על שם אסתר, והרי גם מרדכי ע"י תפילותיו ותעניותיו הציל אתעמ"י.

**והנראה** לומר אה"נ גם מרדכי התפלל וצם בכדי להציל את עמ"י, אבל אסתר מסרה את נפשהע"י זה שנכנסה לארמונו של אחשורוש אע"פ שידעה שמי שלא נקראה אל המלך אחת דתולמות ובכ"ז נכנסה רק בכדי להציל את עמ"י, ולכן נקרא על שמה, וכמו שמצאנו גבי משה רבנוכיון שנתן נפשו על התורה נקראת על שמו.

**ובגמ'** במגילה (ז ע"א) מבואר שאסתר שלחה לחכמים כתבוני לדורות, ועיין במהרש"א (שם,וכן ט"ז ע"ב), וע"ע בשיח יצחק (שם).

### פרק י'

**"וישם המלך אחשורוש מס על הארץ ואיי הים" (י', א').**

**וביאר** הגר"א דאחשורוש הטיל מס על כל המדינות שתחת ממשלתו שהם מאה עשרים ושבעמדינות, וזה מרומז בקרא, "מס" בגימטריה מאה, "ואיי" בגימטריא עשרים ושבע, והיינו מאהמדינות על הארץ ועשרים ושבע מדינות על הים.

1. בראשית (לג, כט). [↑](#footnote-ref-1)
2. ויקרא (כו, כו) [↑](#footnote-ref-2)
3. כלומר אף שתיבת 'ויהי' משמעה לשון צער {שנחלקת היא לשתי תיבות 'וי' ו'הי'}, מכל מקום איןדורשים כן בכל 'ויהי', אלא רק במקום שנאמר 'ויהי בימי' שאז תיבת 'ויהי' מיותרת, שכן די היה לכתוב

'בימי'' ועל כן דורשים את תיבת 'ויהי' לרמז על צע. מהרש"א (חידושי אגדות ד"ה דבר).

ובעיון יעקב (ד"ה ויהי) כתב שדווקא 'ויהי בימי' הן לון צער, לפי שיש לתמוה מדוע הכתוב מייחס אתהימים לאדם אחד, כאילו לו לבדו הם, הרי מן הראוי היה לומר 'ויהי בימים ההם' אלא ודאי משום שימיצרה הם, ו'מפי עליון לא תצא הרעות' (איכה ג, כח), וע"כ תולה הכתוב הרעה באותו אדם. [↑](#footnote-ref-3)
4. עיין מהרש"א (חידושי אגדות ט"ז ע"ב ד"ה 'כל האומר דבר חכמה' שתי' כך. [↑](#footnote-ref-4)